	«ҚАЗАҚСТАН РЕСПУБЛИКАСЫ
  ӘДІЛЕТ МИНИСТРЛІГІ» МЕМЛЕКЕТТІК МЕКЕМЕСІ
	[image: ]
	ГОСУДАРСВЕННОЕ УЧРЕЖДЕНИЕ
«МИНИСТЕРСТВО ЮСТИЦИИ 
РЕСПУБЛИКИ КАЗАХСТАН»


	
БҰЙРЫҚ
	
	
ПРИКАЗ



2026 жылғы 31 шілдедегі                                                                    № 735                      




2

[bookmark: _GoBack]                   Астана қаласы                                                                                                             город Астана                                                                                                               



[bookmark: _Hlk233287573][bookmark: _Hlk233278416]«Мемлекеттік орган болып табылатын мемлекеттік мекемені қоспағанда, мемлекеттік мекеменің үлгі жарғысын (жалпы ережесін) және Мемлекеттік кәсіпорынның үлгі жарғысын бекіту туралы» Қазақстан Республикасы Әділет министрінің міндетін атқарушының
28 қыркүйектегі 2017 жылғы№ 1202 бұйрығына толықтыру енгізу туралы

БҰЙЫРАМЫН:
1. «Мемлекеттік орган болып табылатын мемлекеттік мекемені қоспағанда, мемлекеттік мекеменің үлгі жарғысын (жалпы ережесін) және Мемлекеттік кәсіпорынның үлгі жарғысын бекіту туралы» Қазақстан Республикасы Әділет министрінің міндетін атқарушының 2017 жылғы 28 қыркүйектегі № 1202 бұйрығына (нормативтік құқықтық актілерді мемлекеттік тіркеу тізілімінде № 15813 болып тіркелді) мынадай толықтыру енгізілсін:
көрсетілген бұйрықпен бекітілген Мемлекеттік кәсіпорынның үлгі жарғысы:
 22-1-тармақпен толықтырылсын:
«22-1. Байқау кеңесі бар шаруашылық жүргізу құқығындағы мемлекеттік кәсіпорын мен оның жұмыскерлерінің Қазақстан Республикасының сыбайлас жемқорлыққа қарсы іс-қимыл туралы заңнамасын сақтауын қамтамасыз ету үшін құрылымдық бөлімше немесе сыбайлас жемқорлыққа қарсы комплаенс-қызметтің функцияларын орындайтын жауапты адам айқындалады.
1) сыбайлас жемқорлыққа қарсы комплаенс-қызметтің басшысы, жұмыскерлері немесе сыбайлас жемқорлыққа қарсы комплаенс-қызметтің функцияларын орындайтын жауапты адам осы байқау кеңесі бар шаруашылық жүргізу құқығындағы мемлекеттік кәсіпорынның байқау кеңесінің, атқарушы органы мен өзге де алқалы органдарының құрамына сайлана алмайды.
2) сыбайлас жемқорлыққа қарсы комплаенс-қызмет немесе сыбайлас жемқорлыққа қарсы комплаенс-қызметтің функцияларын орындайтын жауапты адам өз өкілеттіктерін байқау кеңесі бар шаруашылық жүргізу құқығындағы мемлекеттік кәсіпорынның атқарушы органынан, лауазымды адамдарынан тәуелсіз жүзеге асырады, байқау кеңесіне есеп береді және Қазақстан Республикасының сыбайлас жемқорлыққа қарсы іс-қимыл туралы заңнамасы талаптарының сақталуын қамтамасыз ету кезінде тәуелсіз болады.
3) сыбайлас жемқорлыққа қарсы комплаенс-қызметтің немесе сыбайлас жемқорлыққа қарсы комплаенс-қызметтің функцияларын орындайтын жауапты адамның құзыреті, жұмысын ұйымдастыру және жұмыс істеу тәртібі сыбайлас жемқорлыққа қарсы саясат жөніндегі уәкілетті орган бекіткен, квазимемлекеттік сектор субъектілеріндегі сыбайлас жемқорлыққа қарсы комплаенс-қызметтер туралы үлгілік ереже негізінде байқау кеңесі бар шаруашылық жүргізу құқығындағы мемлекеттік кәсіпорынның ішкі актісінде айқындалады.
4) сыбайлас жемқорлыққа қарсы комплаенс-қызмет немесе сыбайлас жемқорлыққа қарсы комплаенс-қызметтің функцияларын орындайтын жауапты адам сыбайлас жемқорлыққа қарсы саясат жөніндегі уәкілетті органмен өзара іс-қимыл жасайды.».      
2. Қазақстан Республикасы Әділет министрлігінің Тіркеу қызметі және заңгерлік қызметтер көрсетуді ұйымдастыру комитеті заңнамада белгіленген тәртіппен:
1) осы бұйрықтын мемлекеттік тіркелуін;
2) осы бұйрықты ресми жариялағаннан кейін Қазақстан Республикасы Әділет министрлігінің ресми интернет-ресурсында орналастыруды қамтамасыз етсін.
3. Осы бұйрықтың орындалуын бақылау жетекшілік ететін Қазақстан Республикасының Әділет вице-министріне жүктелсін.
4. Осы бұйрық ресми жариялағаннан кейін күнтізбелік он күн өткен соң қолданысқа енгізіледі.







	Қазақстан Республикасы Әділет министрі
	
	Е. Сарсембаев

Результаты согласования
Министерство юстиции РК - Председатель Комитета Венера Камысбаевна Калимова, 21.07.2026 10:00:22, положительный результат проверки ЭЦП
Министерство финансов Республики Казахстан - Министр финансов Республики Казахстан Мади Токешович Такиев, 28.07.2026 11:40:14, положительный результат проверки ЭЦП
Результаты подписания
ҚР Әділет министрлігі - Қазақстан Республикасы Әділет министрі Е. Сарсембаев, 31.07.2026 11:08:55, положительный результат проверки ЭЦП

